Na podlagi Zakona o visokem šolstvu (Ur. l. RS, št. 67/1993 s spremembami) in Statuta Univerze v Ljubljani (Ur. l. RS, št. 8/2005 s spremembami), je Senat Ekonomske fakultete Univerze v Ljubljani na svoji 6. seji dne 22.3.2010 sprejel, na svoji 8. seji dne 17.5.2010, na svoji 18. seji dne 23.5.2011, na svoji 3. seji dne 21.11.2011, na svoji 7. seji dne 26.3.2012 , na svoji 8. seji dne 23.4.2012 na 11. seji dne 24.9.2012 ter na svoji 14. seji dne 17.12.2012 pa dopolnil in spremenil

**P R A V I L A   
O BOLONJSKEM DOKTORSKEM PROGRAMU   
EKONOMSKIH IN POSLOVNIH VED**

***SPLOŠNE DOLOČBE***

1. člen

Ta pravila podrobneje določajo znanstvene discipline, na katerih Ekonomska fakulteta Univerze v Ljubljani (v nadaljevanju fakulteta) organizira znanstveno raziskovalno delo in izobraževanje za pridobitev doktorskega naziva po doktorskem programu ekonomskih in poslovnih ved (v nadaljevanju: doktorski program), pogoje za vpis in merila za izbiro kandidatov ter potek izbire ob omejitvi vpisa, pogoje za napredovanje po programu in dokončanje programa, pogoje za prijavo teme doktorske disertacije, postopek potrditve teme, postopek za oceno in zagovor doktorske disertacije ter postopek za odvzem doktorata znanosti.

1. člen

Fakulteta opravlja in organizira znanstveno raziskovalno dejavnost in izobraževanje za pridobitev doktorata znanosti na področju (34) poslovnih in upravnih ved. Kandidat izbira med usmeritvijo Ekonomija (smeri ekonomija, mednarodna ekonomija, denar in finance) ter usmeritvijo Poslovne vede (smeri management in organizacija, trženje, finančni management, računovodstvo, podjetništvo, turizem, mednarodno poslovanje, informacijsko-upravljalske vede, operacijske raziskave in poslovna logistika).

Doktorski program traja tri leta. Obsega organizirane oblike študija in individualno raziskovalno delo.

***VPISNI POGOJI***

1. člen

V doktorski program se lahko vpiše, kdor je končal:

1. študijski program druge stopnje (bolonjski magisterij),
2. univerzitetni študijski program,
3. študijski program za pridobitev specializacije in je pred tem končal visokošolski strokovni program, če opravi študijske obveznosti, določene s programom v obsegu 36 kreditnih točk.
4. Študijski program za pridobitev magisterija znanosti ali študijski program za pridobitev specializacije in je pred tem končal program za pridobitev univerzitetne izobrazbe. Tem kandidatom se ob vpisu skladno z zakonom prizna 60 kreditnih točk ECTS. Priznavanje izpitov, ki jih je kandidat opravil v predhodnem študijskem programu, se opravi na podlagi skladnosti učnih vsebin (predmeti in druge sestavine študijskega programa) iz kandidatovega dosedanjega študija z učnimi vsebinami Doktorskega programa ekonomskih in poslovnih ved ter primerljivost obsega predmetov v ECTS. Prošnjo za priznavanje obravnava Komisija za znanstveno raziskovalno delo in doktorski študij na predlog vodje doktorskega programa, o njej pa odloča Senat fakultete.

Pri izbiri kandidatov za vpis se upošteva:

1. uspeh pri podiplomskem študiju (povprečna ocena in ocena magistrskega dela) – 30%,
2. uspeh pri ustnem izpitu – 70%.

Glede na število razpoložljivih mentorjev Komisija za znanstveno raziskovalno delo in doktorski študij določi omejitev vpisa na posamezni smeri.

1. člen

Prijava na doktorski študij mora obsegati:

1. izpolnjen vpisni obrazec,
2. overjeno kopijo diplome ali overjeno kopijo potrdila o diplomiranju na dodiplomski in podiplomski ravni študija,
3. potrdilo o povprečni oceni izpitov na dodiplomski in podiplomski ravni študija,
4. v kolikor je kandidat zaključil dodiplomski oziroma podiplomski študij v tujini, priloži odločbo fakultete o nadaljevanju študija na doktorskem programu oziroma potrdilo o nostrifikaciji tuje diplome.

Poleg dokumentov iz prejšnjega odstavka praviloma kandidat prijavi priloži tudi:

1. načrt dela/raziskovalni načrt (največ 300 besed oziroma 2000 znakov),
2. motivacijsko pismo (največ 300 besed oziroma 2000 znakov),
3. življenjepis,
4. bibliografijo (v kolikor ima kandidat objavljene članke ali druge publikacije),
5. druge dokumente (kot npr. opravljeni GMAT ali GRE test),
6. listine o dobljenih nagradah in priznanjih.

Kandidat mora oddati prijavo s prilogami do zaključka prijavnega obdobja.

Kandidat ob prijavi plača prvi del šolnine, ki predstavlja stroške ustnega izpita, preostalo šolnino za letnik pa ob vpisu. Šolnino za drugi in tretji letnik kandidat poravna ob napredovanju v višji letnik.

Kandidat, ki je zaključil študijski program za pridobitev magisterija znanosti ali študijski program za pridobitev specializacije, je dolžan poleg dokumentov iz prvega in drugega odstavka tega člena priložiti še overjeno potrdilo o opravljenih študijskih obveznostih na študiju na visokošolskem zavodu, na katerega je bil vpisan ter uradni izpis iz potrjenih in veljavnih učnih načrtov za predmete in druge vsebine, pri katerih je opravil študijske obveznosti.

***IZBIRNI POSTOPEK***

1. člen

Fakulteta po zaključenem postopku sprejemanja prijav kandidatov iz prvega odstavka 3. člena organizira ustni izpit, ki je pogoj za sprejem študenta na študij. Ustni izpit poteka pred tričlansko komisijo, ki jo imenuje Senat fakultete.

Kandidati, ki so oddali popolno prijavo ter plačali stroške ustnega izpita, so povabljeni na ustni izpit v roku 14 (štirinajstih) dni po zaključenem postopku sprejemanja prijav.

1. člen

Senat fakultete na predlog Komisije za znanstveno raziskovalno delo in doktorski študij imenuje tričlanske komisije za izvedbo ustnega izpita. Komisijo praviloma sestavljata dva člana, ki imata naziv visokošolskega učitelja oziroma znanstvenega delavca in izpolnjujeta standarde akademske kvalifikacije, določene s strani zveze AACSB (The Association to Advance Collegiate Schools of Business) iz katedre, ki pokriva smer študija, ki si jo je kandidat izbral, tretji član pa je vodja doktorskega študija ali prodekan, pristojen za doktorski študij.

1. člen

Merila za izbor:

1. uspeh pri podiplomskem študiju– do 30 točk in
2. uspeh pri ustnem izpitu – do 70 točk.

Oceno uspeha pri podiplomskem študiju sestavlja:

* povprečna ocena opravljenih izpitov na podiplomskem študijskem programu – do 20 točk in sicer
  + povprečna ocena pod 8,00 0 točk
  + povprečna ocena nad 8,00 po formuli 10 + 5 x (povprečna ocena - 8)
* diploma podiplomskega študijskega programa do 10 točk.

Komisija na ustnem izpitu oceni naslednje:

1. dosedanja uspešnost pri študiju – do 10 točk
2. povprečna ocena pri dodiplomskem študiju
3. povprečna ocena pod 8,00 0 točk
4. povprečna ocena nad 8,00 po formuli 3 x (povprečna ocena - 8)
5. ustrezna predhodna znanja
6. ekonomska in poslovna znanja do 3 točke
7. metodološka znanja do 3 točke
8. znanstveno-raziskovalni potencial – do 30 točk
9. Razumevanje znanstvenega raziskovanja, ki ga izkazuje v okvirnem raziskovalnem predlogu – do 10 točk,
10. ujemanje področja raziskovanja z raziskovalnim delom na EF – do 10 točk,
11. razpoložljivost primernega mentorja in njegova pripravljenost za delo s kandidatom – do 10 točk,
12. kandidat je/bo zaposlen kot raziskovalec na EF – 10 točk
13. motivacija kandidata ter zmožnost nameniti dovolj časa delu na doktorski disertaciji v triletnem obdobju trajanja študija – do 10 točk,
14. motivacija kandidata, kot jo izkazuje v motivacijskem pismu in na razgovoru – do 5 točk
15. pridobljeno neodvisno financiranje za najmanj 50 odstotkov zaposlitve (mladi raziskovalec iz gospodarstva, mednarodna štipendija,...) – 5 točk
16. dosedanje raziskovalno delo kandidata (objave člankov, publikacij) – do 10 točk,
17. objavljen znanstveni članek – do 10 točk
18. strokovna publikacija – do 3 točke
19. drugo (npr. opravljen GMAT, GRE test, nagrade, priznanja…) – do 10 točk.
20. člen

Kandidat mora za vpis v doktorski program preseči prag minimalnega števila točk, ki ga določi Senat fakultete in je višji od števila točk, ki jih je mogoče zbrati na podlagi dosedanjega uspeh a pri študiju.

Kandidatom, ki so zaključili specializacijo po VPŠ, tričlanska komisija določi, katere predmete morajo opraviti v okviru dodatnih 36 kreditnih točk na drugi stopnji. Rok za dokončanje izpitov je do vpisa v tretji letnik doktorskega študija.

1. člen

Po zaključenem izbirnem postopku Komisija za znanstveno raziskovalno delo in doktorski študij določi število vpisnih mest za posamezno smer glede na število razpoložljivih mentorjev. Na posameznih smereh se na študij izbere kandidate, ki so znotraj posamezne smeri dosegli največ točk, do zapolnitve mest.

1. člen

Kandidati, ki so bili izbrani oziroma jim je bil dovoljen prehod, v tednu dni po obvestilu o izboru podpišejo pogodbo o študiju ter plačajo šolnino za letnik. Kandidati iz drugega odstavka 8. člena plačajo poleg šolnine tudi posamezne izpite za dosego potrebnih kreditnih točk, skladno z vsakokratnim veljavnim cenikom Univerze v Ljubljani.

***IZVEDBA ŠTUDIJA***

1. člen

Študijske obveznosti doktorskega programa ekonomskih in poslovnih ved obsegajo po 60 kreditnih točk na letnik, in sicer 60 kreditnih točk po sistemu ECTS iz naslova organiziranih študijskih oblik ter 120 kreditnih točk v zvezi z izdelavo in zagovorom doktorske disertacije. Skupen obseg študijskih obveznosti za tri letnike znaša 180 kreditnih točk po ECTS.

***POGOJI ZA NAPREDOVANJE***

1. člen

Za napredovanje iz prvega v drugi letnik mora študent opraviti 30 ECTS obveznosti v okviru organiziranih študijskih oblik prvega letnika in javno predstaviti osnutek teme doktorske disertacije.

Za napredovanje v tretji letnik mora imeti študent soglasje Univerze v Ljubljani k temi doktorske disertacije. Pred zagovorom doktorske disertacije mora opraviti 60 ECTS organiziranih študijskih oblik ter imeti objavljen članek (oziroma potrdilo, da je članek sprejet v objavo) iz vsebine doktorske disertacije, in sicer v publikacijah, ki jih fakulteta priznava kot ustrezne.

Komisija za znanstveno raziskovalno delo in doktorski študij lahko izjemoma dovoli napredovanje študentu, ki ima za to opravičljive objektivne razloge in mu hkrati določi rok, do katerega mora izpolniti vse pogoje.

***MENTOR***

1. člen

Po vpisu v doktorski program Komisija za znanstveno raziskovalno delo in doktorski študij na predlog vodje doktorskega študija določi mentorja v soglasju s študentom in profesorjem, potencialnim mentorjem. Mentor je oseba, ki mora imeti naziv visokošolskega učitelja oziroma znanstvenega delavca in izpolnjuje standarde akademske kvalifikacije, določene s strani zveze AACSB (The Association to Advance Collegiate Schools of Business). Mentorja na predlog Komisije za znanstveno raziskovalno delo in doktorski študij imenuje Senat fakultete.

Mentor je dolžan spremljati študenta, mu svetovati pri izbiri predmetov ter ga vključevati v znanstveno raziskovalno delo, ki poteka v okviru Raziskovalnega centra Ekonomske fakultete (RCEF). Študent doktorskega študija lahko na podlagi izraženih potreb fakultete po lastni želji in ob ustrezni pridobitvi habilitacijskega naziva sodeluje tudi v pedagoškem procesu na prvi bolonjski stopnji. Študent je dolžan mentorju poročati o napredku pri delu na doktorskem študiju. Mentor je član komisije za zagovor doktorske disertacije.

Če študent v roku ne izpolnjuje študijskih in raziskovalnih obveznosti, lahko vodja doktorskega študija v soglasju z mentorjem predlaga Komisiji za znanstveno raziskovalno delo in doktorski študij, da študenta izključi iz nadaljnjega študijskega in raziskovalnega procesa.

***PREDSTAVITEV OSNUTKA TEME DOKTORSKE DISERTACIJE***

1. člen

Študent predstavi osnutek teme doktorske disertacije na znanstveno-raziskovalnem seminarju katedre, ki vsebinsko pokriva znanstveno področje, na katerega se tema doktorske disertacije nanaša in v tem primeru opravlja funkcijo komisije za oceno predstavitve osnutka teme doktorske disertacije.

Predstavitev osnutka teme doktorske disertacije praviloma poteka v okviru doktorske konference doktorskih študentov prvega letnika, organizirane vsako leto v drugi polovici septembra. Doktorska konferenca študentov prvega letnika je zaprtega tipa, namenjena doktorskim študentom in učiteljem Ekonomske fakulteta. Za predstavitev se vsakemu študentu določi diskutanta iz vrst doktorskih študentov višjih letnikov iste ali sorodne smeri. Diskutanta določi vodja doktorskega študija.

Na predstavitvi morata biti prisotna najmanj dva visokošolska učitelja oziroma znanstvena delavca (ki imata najmanj naziv docenta), pričakuje se tudi prisotnost mentorja. Na konferenci je obvezna udeležba vseh doktorskih študentov.

Po predstavitvi so vsi prisotni vabljeni, da predložijo svoje pripombe v pisni ali ustni obliki. Za zapisovanje ustno podanih pripomb in ureditev pisno podanih je odgovoren kandidat. Člani katedre zapisane pripombe potrdijo ali dopolnijo ter sprejmejo poročilo o oceni predstavitve osnutka teme doktorske disertacije. O oceni predstavitve osnutka teme doktorske disertacije glasujejo člani katedre, ki imajo doktorat znanosti. Katedra po pozitivno ocenjeni predstavitvi dispozicije doktorske disertacije predlaga člane Komisije za oceno primernosti teme doktorske disertacije.

***PRIJAVA TEME DOKTORSKE DISERTACIJE***

1. člen

Študent je dolžan prijaviti temo doktorske disertacije v obliki, opredeljeni v 16. členu teh pravil. Pogoj za prijavo teme doktorske disertacije je predstavitev osnutka teme doktorske disertacije na znanstveno-raziskovalnem seminarju katedre.

Vloga študenta obsega:

* temo doktorske disertacije,
* prošnjo za oceno in sprejem prijave,
* bibliografijo,
* življenjepis,
* zapisnik predstavitve osnutka teme doktorske disertacije na znanstveno-raziskovalnem seminarju katedre,
* pisno obrazložitev upoštevanja oziroma neupoštevanja pripomb in predlogov katedre,
* pisno izjavo mentorja (in morebitnega somentorja), da je tema disertacije po njegovem mnenju zrela in primerna za oceno.

Dokumentov, ki jih je študent predložil ob vpisu, ni potrebno ponovno prilagati.

Tema doktorske disertacije in doktorska disertacija sta lahko napisani v angleškem jeziku, če je študent tuj državljan oziroma, če je mentor, somentor ali predvideni član komisije za oceno primernosti teme doktorske disertacije tujec. V tem primeru študent, ki je slovenski državljan, temo doktorske disertacije predloži v slovenskem in angleškem jeziku.

Študent mora napisati naslov teme doktorske disertacije v slovenskem in angleškem jeziku. Naslova morata biti v obeh jezikih slovnično in slogovno pravilna ter vsebinsko skladna.

V primerih, ko študent prijavi temo doktorske disertacije, ki je interdisciplinarna, se poleg mentorja imenuje tudi somentorja s smiselno uporabo določil o imenovanju mentorja. Kratka utemeljitev potrebe po somentorju mora biti del predložene dokumentacije ob vlogi za odobritev teme.

1. člen

Tema doktorske disertacije v obsegu največ 3 do 5 strani (900 do 1500 besed oz. 6000 do 10000 znakov) mora obsegati:

1. naslov,
2. opis ožjega znanstvenega področja, na katerega se nanaša tema doktorske disertacije, in problematike, ki izziva izdelavo doktorske disertacije z opredelitvijo problema,
3. predmet raziskovanja, raziskovalna vprašanja in ocena prispevka k znanosti,
4. opis znanstvene metode, ki naj bi jo kandidat uporabljal pri izdelavi doktorske disertacije.

Poleg tega mora dispozicija obsegati tudi strukturo doktorske disertacije (v obliki kazala) in spisek relevantne literature, ki bo podlaga doktorski disertaciji, brez omejitve obsega.

***POSTOPEK POTRDITVE TEME DOKTORSKE DISERTACIJE***

1. člen

Senat fakultete v roku 30 dni po prijavi teme doktorske disertacije na predlog Komisije za znanstveno raziskovalno delo in doktorski študij imenuje komisijo za oceno primernosti teme doktorske disertacije.

Komisijo za oceno primernosti teme doktorske disertacije sestavljajo trije člani. Senat jih imenuje izmed visokošolskih učiteljev in znanstvenih delavcev, ki imajo doktorat znanosti z znanstvenega področja oziroma znanstvene discipline, s katerega želi študent pridobiti doktorat znanosti, in izpolnjuje standarde akademske kvalifikacije, določene s strani zveze AACSB (The Association to Advance Collegiate Schools of Business). Mentor in somentor nista člana komisije za oceno primernosti teme doktorske disertacije.

Eden izmed članov komisije za oceno primernosti teme doktorske disertacije je imenovan za poročevalca. Poročevalec je dolžan koordinirati delo vseh članov komisije. Ostala dva člana komisije napišeta vsak svoje poročilo, s poudarkom na oceni znanstvenega prispevka, ustreznosti literature in primernosti predlagane metodologije, in ga pošljeta poročevalcu. Poročevalec združi mnenji ostalih članov in svoje mnenje v končno poročilo.

Komisija za znanstveno raziskovalno delo in doktorski študij obvesti študenta o sklepih Senata fakultete.

1. člen

Komisija za oceno primernosti teme doktorske disertacije je dolžna podati poročilo v dveh mesecih od dneva imenovanja (v navedeni rok se ne šteje čas od 11. julija do 31. avgusta). Člani komisije za oceno primernosti teme doktorske disertacije napišejo mnenja, poročevalec pa mnenja članov komisije za oceno primernosti teme doktorske disertacije in lastno mnenje strne v skupno poročilo. Poročilo o primernosti teme je napisano v istem jeziku kot je predlagan za disertacijo.

Komisija za oceno primernosti teme doktorske disertacije lahko že med ocenjevanjem teme doktorske disertacije pisno posreduje študentu in mentorju morebitne pripombe. V kolikor kandidat uspe odpraviti morebitne pomanjkljivosti znotraj dvomesečnega roka za delo komisije, člani komisije oddajo poročila glede na zadnjo prejeto verzijo. V nasprotnem primeru člani komisije oddajo po izteku dvomesečnega roka mnenje s pripombami, pri tem pa komisija študentu določi rok za popravke oziroma dopolnitve ter svojo odločitev sporoči Enoti za doktorski študij. Študent popravljeno oziroma dopolnjeno dispozicijo doktorske disertacije predloži enoti za doktorski študij.

Vsak član poročevalcu pošlje mnenje v obsegu ene do treh strani, pisno poročilo ocene primernosti teme, ki ga pripravi poročevalec in podpišejo vsi trije člani, pa obsega tri do pet strani.

Komisija za oceno primernosti teme doktorske disertacije v pisnem poročilu oceni:

1. ali je razviden predmet raziskovanja in raziskovalna vprašanja, ki jih študent namerava obravnavati v disertaciji,
2. ali je predložena tema lahko predmet znanstvene obravnave,
3. ali predložena tema daje študentu dovolj možnosti za samostojen in izviren prispevek k ustreznemu področju,
4. ali so predlagane metode in instrumentarij znanstveno raziskovalnega dela ustrezni,
5. ali naveden naslov in področje disertacije ustrezata predvideni vsebini,
6. ali je študent upošteval pripombe, navedene v poročilu o oceni predstavitve osnutka teme doktorske disertacije oziroma ustrezno obrazložil neupoštevanje pripomb,
7. ali je navedena pomembnejša literatura s področja, ki ga namerava študent raziskovati v disertaciji.

Pisno poročilo komisije za oceno primernosti teme doktorske disertacije mora biti sestavljeno iz naslednjih delov:

1. naslov predlagane teme doktorske teme z oceno in prikazom teme,
2. navedba in ocena predmeta raziskovanja in raziskovalnih vprašanj predlagane disertacije,
3. ocena ustreznosti načrtovane znanstvene metode, ki jo namerava študent uporabiti,
4. sklep, v katerem je kratko navedeno, ali je tema ocenjena pozitivno in utemeljitev ocene, naslov doktorske disertacije in področje disertacije,
5. predlog za imenovanje somentorja v primeru interdisciplinarnosti predlagane teme doktorske disertacije,
6. datum in podpisi članov komisije za oceno primernosti teme doktorske disertacije.
7. člen

Ko Komisija za znanstveno raziskovalno delo in doktorski študij prejme oceno primernosti teme doktorske disertacije od komisije za oceno primernosti teme doktorske disertacije, predlaga njen sprejem Senatu fakultete.

V primeru, da je Komisija za znanstveno raziskovalno delo in doktorski študij fakultete prejela negativno poročilo komisije za oceno primernosti teme doktorske disertacije, predlaga Senatu fakultete:

1. sprejem negativne ocene ali
2. da se študentu določi rok, v katerem mora predlagano temo doktorske disertacije spremeniti, dopolniti ali kako drugače upoštevati pripombe komisije za oceno primernosti teme doktorske disertacije.

V primeru iz druge alineje prejšnjega odstavka je študent dolžan v danem roku predložiti popravljeno oziroma dopolnjeno temo doktorske disertacije. V kolikor tega ne stori, se šteje, da je bila tema doktorske disertacije ocenjena negativno.

Kandidat/-ka lahko odda popravljeno oz. dopolnjeno prijavo teme le enkrat. V kolikor komisija oceni, da popravljena oz. dopolnjena prijava ni ustrezna za nadaljnjo obravnavo, prijavo teme doktorske disertacije zavrne.

Po zavrnitvi lahko kandidat/-ka predlaga novo temo le še enkrat. Med zavrnitvijo prijave in novo prijavo mora preteči vsaj 12 mesecev.

1. člen

Senat fakultete posreduje predlog pozitivno ocenjene teme doktorske disertacije, skupaj z gradivom, Komisiji za doktorski študij Univerze v Ljubljani.

Po pridobitvi pozitivnega mnenja Senata Univerze v Ljubljani se o tem obvesti študenta in njegovega mentorja.

***IZDELAVA DOKTORSKE DISERTACIJE***

1. člen

Študent mora enkrat letno svoje delo na doktorski disertaciji predstaviti na znanstveno-raziskovalnem seminarju katedre.

Predstavitev napredka pri delu na doktorski disertaciji praviloma poteka v okviru doktorske konference doktorskih študentov višjih letnikov, organizirane vsako leto praviloma v mesecu juniju. Doktorska konferenca študentov višjih letnikov je odprtega tipa, poleg doktorskih študentov in učiteljev Ekonomske fakulteta se vabilo na konferenco razpošlje na vse šole, s katerimi Ekonomska fakulteta sodeluje na doktorskem nivoju, še posebej pa članicam mreže CESEEnet. Za predstavitev se vsakemu študentu določi diskutanta iz vrst doktorskih študentov istega ali višjega letnika iste ali sorodne smeri ter diskutanta iz vrst učiteljev. Diskutanta iz vrst študentov določi vodja doktorskega študija, diskutanta iz vrst učiteljev določi pristojna katedra. Slednji je praviloma član komisije za oceno teme disertacije oz. oceno disertacije, zaposlen na Ekonomski fakulteti.

Na predstavitvi morata biti prisotna najmanj dva visokošolska učitelja oziroma znanstvena delavca (ki imata najmanj naziv docenta), pričakuje se tudi prisotnost mentorja. Na konferenci je obvezna udeležba vseh doktorskih študentov. Po predstavitvi so vsi prisotni vabljeni, da predložijo svoje pripombe v pisni ali ustni obliki. Za zapisovanje ustno podanih pripomb in ureditev pisno podanih je odgovoren kandidat. Člani katedre zapisane pripombe potrdijo ali dopolnijo ter sprejmejo poročilo o predstavitvi.

Pred oddajo doktorske disertacije mora študent rezultate svojega dela na doktorski disertaciji izkazati z avtorstvom ali soavtorstvom članka, ki je sprejet v objavo v publikacijah, ki jih fakulteta priznava kot ustrezne za izvolitev visokošolskega učitelja v naziv docent, izredni ali redni profesor. Članek mora biti s področja doktorske disertacije in smiselno vključen v besedilo disertacije.

1. člen

Študent mora najpozneje v štirih letih od dneva, ko je bila tema doktorske disertacije sprejeta na Senatu Univerze v Ljubljani, predložiti fakulteti doktorsko disertacijo v najmanj 10 (deset) vezanih izvodih, en izvod pa prinese s seboj na zagovor. V vsakem izvodu mora biti podpisana izjava kandidata, da je avtor priloženega dela. Disertacija je možna v obliki monografije ali v obliki serije člankov.

Doktorska disertacija kot zbirka najmanj treh objavljenih člankov, člankov sprejetih v objavo in objavljivih prispevkov, je celota medsebojno tesno in smiselno povezanih znanstvenih prispevkov z določenega področja, ki jim je dodan uvod in povzetek. Vsaj eden izmed člankov, ki tvorijo disertacijo, mora biti pred zagovorom disertacije objavljen oz. sprejet v objavo skladno z Merili za habilitacije Univerze v Ljubljani.

Doktorska disertacija v obliki monografije široko, celovito in poglobljeno obravnava opredeljen znanstveni problem. Pred zagovorom disertacije v obliki monografije se mora študent izkazati z vsaj enim člankom iz njene vsebine, objavljenim oz. sprejetim v objavo skladno z Merili za habilitacije Univerze v Ljubljani.

Študent ob oddaji vezanih izvodov odda tudi elektronsko verzijo disertacije v zapisu pdf in v izvorni obliki (MS Word ali priloge v drugem formatu). Ob tem kandidat podpiše izjavo o istovetnosti tiskane in elektronske verzije, o soglašanju z objavo oz. dostopnostjo dela na spletnih straneh Centralne ekonomske knjižnice ter z objavo bibliografskih podatkov z abstraktom v mednarodnih bazah disertacij. Fakulteta zadrži pravico uporabe doktorske disertacije (teksti in objavljeni rezultati) v izobraževalne namene v okviru fakultete. V primeru, da doktorsko delo vsebuje pomembne zaupne podatke, lahko kandidat pisno zaprosi fakulteto, da dela ne da na vpogled javnosti. O utemeljenosti prošnje odloči prodekan za znanstveno raziskovalno delo in doktorski študij.

Ob oddaji disertacije avtor predloži tudi pisno izjavo mentorja (in morebitnega somentorja), da je disertacija po njegovem mnenju zrela in primerna za oceno.

1. člen

Če kandidat ne predloži doktorske disertacije v roku iz prejšnjega člena in pred iztekom roka ne zaprosi za podaljšanje roka, se šteje, da je odstopil od prijavljene teme in da je tema prosta. Iste teme kandidat kasneje ne more znova prijaviti.

O podaljšanju roka za predložitev doktorske disertacije, ki je lahko podaljšan največ za eno leto, odloča Senat fakultete.

1. člen

Doktorska disertacija je napisana v slovenskem jeziku. Izjemoma lahko kandidat zaprosi za pisanje doktorske disertacije v angleškem jeziku, če ni državljan Republike Slovenije ali če je njegov mentor ali član Komisije tujec. Doktorska disertacija, napisana v angleščini, se lahko v tem primeru odda le skupaj z izčrpnim povzetkom (najmanj 10 strani) v slovenskem jeziku, ki mora uporabljati ustrezno slovensko strokovno izrazoslovje z znanstvenega področja disertacije. Povzetek doktorske disertacije mora biti vezan skupaj s tekstom doktorske disertacije, vendar kot ločen samostojen dodatek disertaciji. Fakulteta ima pravico do javne objave tega povzetka.

Doktorska disertacija mora biti napisana v formatu A4, vezana pa v črno platno. Na naslovni strani disertacije mora biti v sredini na vrhu napisano "Univerza v Ljubljani" in pod tem "Ekonomska fakulteta", na sredini strani ime in priimek kandidata, pod njim "naslov doktorske disertacije" in pod njim "Doktorska disertacija", spodaj na sredini "Ljubljana, letnica". Prva stan (platnica) disertacije je enaka naslovni notranji strani. Na posebni strani se lahko kandidat zahvali posameznikom ali organizacijam, ki so s svojim sodelovanjem pripomogli k nastanku disertacije. Kandidat lahko v zahvali posebej izpostavi štipenditorje ali druge financerje raziskovalnega dela.

Disertacija mora imeti kazalo, uvod, tekst, sklep, spisek le v disertaciji navedene literature in virov ter povzetek v slovenskem in angleškem jeziku. V uvodu mora biti jasno povzeta teza doktorske disertacije. Oblikovanje doktorske disertacije mora biti skladno z Navodili za izdelavo zaključnih nalog Ekonomske fakultete, veljavnimi v trenutku oddaje končne verzije disertacije. Za stilno in slovnično neoporečnost disertacije je odgovoren kandidat. Dolžina disertacije mora biti takšna, da vsebuje vse potrebne elemente brez nepotrebnega podvajanja in nepovezanih vsebin. Komisija za oceno disertacije lahko disertacijo tudi zavrne zaradi pomanjkljivosti, navedenih v tem členu.

V primeru disertacije v obliki najmanj treh med seboj vsebinsko povezanih člankov mora imeti disertacija daljši uvod in zaključek, ki članke medsebojno povežeta v smiselno celoto. V primeru člankov se lahko pri vsakem izmed člankov, posebej pa pri tistih, ki so že bili objavljeni, navede morebitne soavtorje. Pri objavljenih člankih se kot opomba navedejo podatki o objavi. Pri že objavljenih člankih lahko vsebina članka v disertaciji deloma odstopa od vsebine objavljenega članka.

1. člen

Podrobnejša navodila o izdelavi doktorske disertacije sprejme Senat fakultete.

***OCENA DOKTORSKE DISERTACIJE***

1. člen

Komisija za znanstveno raziskovalno delo in doktorski študij po predložitvi izdelane doktorske disertacije predlaga Senatu fakultete, da na svoji naslednji seji imenuje najmanj tri poročevalce za oceno doktorske disertacije, ki so praviloma člani komisije za oceno primernosti teme doktorske disertacije. Senat jih imenuje izmed visokošolskih učiteljev in znanstvenih delavcev, ki imajo doktorat znanosti z znanstvenega področja oziroma znanstvene discipline, s katerega želi študent pridobiti doktorat znanosti, in izpolnjuje standarde akademske kvalifikacije, določene s strani zveze AACSB (The Association to Advance Collegiate Schools of Business). Najmanj en poročevalec je visokošolski učitelj ali znanstveni delavec druge fakultete, univerze ali inštituta. Mentor in morebitni somentor študenta nista poročevalca za oceno doktorske disertacije.

1. člen

Poročevalci za oceno doktorske disertacije so dolžni v treh mesecih od svojega imenovanja podati poročila o oceni doktorske disertacije. Vsak poročevalec za oceno doktorske disertacije v tem roku pregleda disertacijo in poda svoje poročilo v zapečateni ovojnici Komisiji za znanstveno raziskovalno delo in doktorski študij. V navedene roke se ne šteje čas od 11. julija do 31. avgusta.

Vsak poročevalec za oceno doktorske disertacije lahko že med ocenjevanjem doktorske disertacije pisno posreduje študentu in mentorju morebitne pripombe in o tem obvesti Enoto za doktorski študij. Enota za doktorski študij v takem primeru pozove še ostale poročevalce, da posredujejo še svoje morebitne pripombe. Komisija za znanstveno raziskovalno delo in doktorski študij se seznani s posredovanimi pripombami in študentu določi rok, v katerem naj upošteva pripombe in odpravi pomanjkljivosti. Študent popravljeno oziroma dopolnjeno disertacijo predloži enoti za doktorski študij.

1. člen

Poročilo o oceni doktorske disertacije praviloma obsega 4 do 6 strani besedila in mora vsebovati:

1. naslov v obliki "ocena doktorske disertacije" (ime in priimek študenta) z naslovom,
2. analizo strukture disertacije in uporabljenih metod,
3. oceno izvirnosti teze disertacije, veljavnost njenega dokazovanjater prispevek teze k znanosti,
4. sklepno oceno in ugotovitev, ali je možen zagovor disertacije.
5. člen

V primeru, da je Komisija za znanstveno raziskovalno delo in doktorski študij prejela dve negativni poročili poročevalcev za oceno doktorske disertacije, predlaga Senatu fakultete:

1. sprejem negativne ocene in zavrnitev doktorske disertacije ali
2. da se študentu določi rok, ki ne sme biti daljši od enega leta, v katerem mora predlagano doktorsko disertacijo spremeniti ali dopolniti.

Poročevalci za oceno doktorske disertacije dopolnjeno ali popravljeno doktorsko disertacijo ponovno pregledajo in o njej predložijo nova poročila Komisiji za znanstveno raziskovalno delo in doktorski študij, ki jih z ustreznim predlogom predloži Senatu fakultete v ponovno obravnavo.

Če študent v postavljenem roku disertacije ne popravi, se disertacija zavrne.

V primeru, da je eno poročilo negativno, Komisija za znanstveno raziskovalno delo in doktorski študij predlaga Senatu fakultete imenovanje dodatnega poročevalca za oceno doktorske disertacije, ki poda svoje mnenje v roku enega meseca. V primeru, da je tudi njegovo poročilo negativno, se postopek izvede po prvem in drugem odstavku tega člena.

1. člen

Zavrnjene doktorske disertacije študent ne more ponovno predložiti.

***ZAGOVOR DOKTORSKE DISERTACIJE***

1. člen

Če je bila doktorska disertacija pozitivno ocenjena in sprejeta, Senat fakultete določi predsednika in člane komisije za zagovor doktorske disertacije. Komisijo za zagovor doktorske disertacije praviloma sestavljajo poročevalci za oceno doktorske disertacije. Na zagovoru sta prisotna tudi mentor in somentor.

Dan zagovora doktorske disertacije določi dekan fakultete na predlog komisije za zagovor doktorske disertacije in v sporazumu s študentom.

Od sprejema doktorske disertacije do njenega zagovora praviloma ne sme miniti več kot en mesec. O zagovoru doktorske disertacije se piše zapisnik. V zapisniku se navedejo vprašanja, ki so bila postavljena študentu na zagovoru.

1. člen

Javni zagovor doktorske disertacije vodi komisija za zagovor doktorske disertacije.

Zagovor prične predsednik komisije za zagovor doktorske disertacije s predstavitvijo študenta (biografski in bibliografski podatki), naslova in področja doktorske disertacije in dotedanjega poteka dela na doktorski disertaciji. Pri tem študent in predsednik komisije za zagovor doktorske disertacije stojita. Nato predsednik preda besedo študentu.

Študent ima pravico predstaviti svojo doktorsko disertacijo v času do 30 minut in pri tem lahko uporablja različne avdiovizualne pripomočke.

Po študentovi predstavitvi doktorske disertacije mentor poda mnenje o doktorski disertaciji s poudarkom na znanstvenem prispevku disertacije, ostali člani komisije za zagovor doktorske disertacije pa predstavijo glavne poudarke svoje ocene doktorske disertacije. Člani komisije za zagovor doktorske disertacije v nadaljevanju postavijo vprašanja študentu in mu jih izročijo v pisni obliki. Vsak član praviloma zastavi dve do tri vprašanja. Z odobritvijo predsednika lahko postavijo vprašanja tudi drugi prisotni na zagovoru. Vprašanja morajo biti zastavljena tako, da lahko študent nanje odgovori v času, ki ni daljši od 45 minut.

1. člen

Po zagovoru se sestane komisija za zagovor doktorske disertacije in sprejme sklep o tem, ali je študent uspešno zagovarjal doktorsko disertacijo. Sklep poda v pisni obliki, kjer navede, kdo je zagovarjal doktorsko disertacijo, naslov doktorske disertacije, svoj sklep, dan in čas zagovora ter podpise članov komisije za zagovor doktorske disertacije. Sklep predsednik komisije za zagovor doktorske disertacije prebere študentu in prisotnim pri zagovoru. Pri tem vsi prisotni stojijo.

1. člen

O delu komisije za zagovor doktorske disertacije se piše zapisnik, ki ga podpišejo vsi člani. Sestavni del zapisnika so pisna vprašanja članov komisije za zagovor doktorske disertacije.

Študent prejme začasno potrdilo o doktoriranju, ki do promocije nadomešča diplomo.

***PROMOCIJA***

1. člen

Na predlog fakultete rektor Univerze v Ljubljani opravi promocijo doktorja znanosti. Promocija mora biti opravljena najkasneje v treh mesecih po tem, ko je rektor prejel predlog fakultete. Promocija za doktorja znanosti je javna in svečana.

1. člen

Diploma o doktoratu znanosti nosi ime Univerze v Ljubljani in Ekonomske fakultete. V diplomi se označi ime in priimek doktoranda ter datum in kraj njegovega rojstva. Diploma o doktoratu znanosti vsebuje tudi naslov disertacije, mentorja, morebitne somentorje in datum zagovora ter promocije. Podpišeta jo rektor in dekan. V diplomo je vtisnjen pečat Univerze v Ljubljani.

***ODVZEM DOKTORATA***

1. člen

Doktorat znanosti se lahko odvzame, če se ugotovi, da doktorska disertacija ni rezultat kandidatove lastne ustvarjalnosti in lastnih dosežkov.

Določila o odvzemu doktorata so opredeljena v Statutu Univerze v Ljubljani.

***ŠOLNINA***

1. člen

Višina šolnine je določena z vsakokratnim veljavnim cenikom Univerze v Ljubljani.

***KONČNE DOLOČBE***

1. člen

Določbe Pravil o doktorskem programu ekonomskih in poslovnih ved tolmači Senat fakultete.

Ta pravila stopijo v veljavo z dnem potrditve na Senatu fakultete in se uporabljajo od dneva objave na internetni strani fakultete.

Ljubljana, 17.12.2012

Dekan

Prof. dr. Dušan Mramor